ช่อง 3 นำนักแสดงซีรีส์ “ตรวนธรณี-ติณณ์เต็มใจ” ขายดอกป๊อปปี้ วันทหารผ่านศึก
นักแสดงซีรีส์ช่อง 3 ตรวนธรณี และ ติณณ์เต็มใจ ร่วมจำหน่ายดอกป๊อปปี้ ในสัปดาห์ดอกป๊อปปี้บาน เนื่องในวันทหารผ่านศึก ที่ ศูนย์การค้า MBK
นักแสดงซีรีส์ช่อง 3 ตรวนธรณี และ ติณณ์เต็มใจ ร่วมจำหน่ายดอกป๊อปปี้ ในสัปดาห์ดอกป๊อปปี้บาน เนื่องในวันทหารผ่านศึก ที่ ศูนย์การค้า MBK
6 ก.พ. 2566

บริษัท บีอีซี เวิลด์ จำกัด (มหาชน) หรือ BEC (ช่อง 3) นำนักแสดงจากสองซีรีส์ที่กำลังจะออกอากาศทางช่อง 3 “ตรวนธรณี” โดยผู้จัด ศุภกิตติ์ กันอุปัทว์, อัญธิศร เชาวนปรีชา นำนักแสดง คัท ธนวัฒน์, สุขเฟื่องฟู และ โจเซฟ ธนาคาร โกราช แทคทีมซีรีส์ “ติณณ์เต็มใจ” นำทีมโดยผู้จัด คหบดี กัลย์จาฤก และ วรัญช์รักษ์ พรปวีณ์วรกุล นำนักแสดง หนุ่มรัน กัณต์ธีภพ ศิโรรัตนพาณิชย์, ไทเกอร์ เอกพล แซ่เฮ้ง, ปังปอนด์ พจนา เลิศชนะชมภู, แอนดี้ ธนกฤต แสงพันธ์ และนิริน ธีรมนธ์ สังข์สุวรรณ
โดยมีพุทธชาด ศรีนิศากร ผู้ช่วยประธานเจ้าหน้าที่บริหารสายการตลาด และ ศตกมล วรกุล ผู้อำนวยการฝ่ายสื่อสารองค์กร บริษัท เอ็ม บี เค จำกัด (มหาชน) หรือ MBK เอื้อเฟื้อสถานที่และประชาสัมพันธ์ภายในศูนย์การค้า พร้อมด้วย วรวรรณ ติณสูลานนท์ ผู้จัดการอาวุโสประชาสัมพันธ์ สำนักกิจการและสื่อสารองค์กร ไทยทีวีสีช่อง 3 ที่นำนักแสดงเข้าร่วมจำหน่ายดอกป๊อปปี้และสมทบด้วยนักแสดงใจกุศลอย่างอาเล็ก รจนา, จุ๊บแจง วิมลพรรณ, ปุ้ย อรัญญา, หลิน นุศรา, ยา ภูศญา, แอดมินหมู และจิตอาสาของมูลนิธิ ที่ช่วยงานกันอย่างขยันขันแข็ง มาร่วมจำหน่ายดอกป๊อปปี้และผลิตภัณฑ์สัญลักษณ์ดอกป๊อปปี้ ณ ชั้น G ศูนย์การค้า MBK ในวันศุกร์ที่ 3 กุมภาพันธ์ที่ผ่านมา โดยมีนักเรียนจากกรมดุริยางค์ทหารเรือ และนักเรียนจากโรงเรียนจันทร์หุ่นบำเพ็ญเข้าร่วมเดินจำหน่ายด้วย
สำหรับวันที่ 3 กุมภาพันธ์ของทุกปี เป็นวันทหารผ่านศึก มูลนิธิสงเคราะห์ครอบครัวทหารผ่านศึก ในพระบรมราชูปถัมภ์ฯ ได้จัดจำหน่ายดอกป๊อปปี้และผลิตภัณฑ์ ตั้งแต่วันที่ 28 มกราคม ถึง วันที่ 3 กุมภาพันธ์ ทั้งนี้เพื่อนำรายได้ไปช่วยเหลือครอบครัวทหารผ่านศึกที่มีอยู่ทั่วประเทศ โดยมุ่งเน้นช่วยเหลือครอบครัวทหารชั้นผู้น้อยที่มีจำนวนเพิ่มขึ้นทุกปี ซึ่งสวนทางกับรายได้ที่ลดลงในปัจจุบันหลายคนยังไม่รู้จักมูลนิธิฯ ที่เป็นองค์กรการกุศล ผลิตดอกป๊อปปี้ (มูลนิธิฯ ได้จ้างครอบครัวทหารผ่านศึกเป็นผู้ผลิตดอกไม้)
นอกจากนี้ยังมีผลิตภัณฑ์ต่างๆ ลายดอกป๊อปปี้ให้เลือกอีกมากมาย อาทิ กระเป๋า แก้วน้ำ กระติกเก็บอุณหภูมิ ร่ม ชุดกาแฟ กล่องใส่เครื่องประดับ เสื้อยืด ฯลฯ โดยรายได้มุ่งเน้นช่วยเหลือครอบครัวทหารผ่านศึก (ชั้นผู้น้อย) โดยเฉพาะนอกเหนือจากองค์การทหารผ่านศึก (อผศ) ซึ่งเป็นหน่วยงานราชการ ที่ดูแลทหารผ่านศึกชั้นบัตรต่างๆ จึงขอเชิญชวนทุกท่าน ร่วมกันสงเคราะห์ปีละครั้งโดยการสั่งซื้อดอกป๊อปปี้และผลิตภัณฑ์ ผ่านช่องทางออนไลน์เพิ่มเพื่อนในระบบLINEId:@poppythailand หรือ  https://shop.line.me/@poppythailand  หากต้องการบริจาคโดยแสกน QR CODE  เพื่อร่วมบริจาค